السلام عليكم ورحمة الله وبركاته. اهلا بحضراتكم في الحلقة الاولى من حلقات تدبر السنة من مدة وناس كتير منكم بيطلبوا اننا نتدبر السنة النبوية. نتدبر الحديث الشريف وانا الحقيقة كنت متردد في المسألة دية
آآ لعدة اسباب ومنها الانشغال الشديد بمشروع جديد وهو مشروع التدبر القرآني للاطفال. لكن بصراحة قامت في دماغي النهاردة بعد الفجر للموضوع ده ما عرفش ليه وقلت لأ خلاص احنا هندي السنة حقها برضو
هنبدأ كده مع بعض في رمضان كل يوم على قد ما نقدر يعني لو في يوم فوتنا ما حدش يزعل. يعني مش زي آآ مش زي حظر التجول كده ملتزمين بكل يوم
ما فيش مش متعاهدين على حاجة يعني لكن ان شاء الله هحاول قدر الامكان آآ اننا نلتزم على الاقل في رمضان كل يوم بحديث شريف يعني وغالبا هيبقوا احاديس عن عن رمضان مسلا او كده
النهاردة هنبدأ بحديث شريف عن شهر رمضان احب اسجل طبعا ان احنا النهاردة يوم واحد رمضان عام الف وربعمية خمسة واربعين حديث اليوم متفق عليه بقول متفق عليه يعني اه رواه البخاري ومسلم
وهو عن ابي هريرة رضي الله عنه طبعا ابو هريرة معروف الصحابي المعروف عبدالرحمن بن صخر وهو من اكثر المحدثين آآ رواية عن النبي صلى الله عليه وسلم واسلم قبل آآ وفاة الرسول عليه الصلاة والسلام بحوالي اربع سنوات او اقل حاجة بسيطة
لكنه كان تقريبا يعيش كان من اهل الصفة كان يعيش في المسجد كان ملازم للرسول عليه الصلاة والسلام في كل مكان زي السكرتير بتاعه في كل مكان فسمع منه كثيرا يعني وروى عنه كثيرا
عن ابي هريرة رضي الله عنه قال قال رسول الله صلى الله عليه وسلم اذا دخل شهر رمضان فتحت ابواب السماء وفي رواية فتحت ابواب الرحمة يعني ايه يعني في رواية اخرى اذا دخل شهر رمضان فتحت ابواب الرحمة
دي الطريقة اللي نقرا بها الحديد لما يقول اذا دخل شهر رمضان فتحت ابواب السماء. خلاص؟ ثم يقول الراوي وفي رواية فتحت ابواب ابواب الرحمة معناها ان الحديث هو هو اتقال اذا دخل شهر رمضان فتحت ابواب الرحمة. طيب تعالوا بقى نتدبر الكلام ده
هو ده كلام الرسول عليه الصلاة والسلام هذا وحي. عشان تبقوا عارفين اه السنة منها سنة تشريعية. سنة فيها يعني سنة تخص الدين. هناك سنة جبلية. هناك امور تخص الرسول عليه الصلاة والسلام. ليست تشريعية ليست من الدين
مسلا آآ انه كان يحب اكل لحم الكتف من الشاة. كان بيحب الكتف بتاع الخروف هذه سنة. لان الرسول كان بيعمل كده لكن دي مش سنة تشريعية وليست سنة من سنن الدين
والا كانت تبقى مصيبة لان كده كان لحم الكتف هيبقى غالي جدا لكل مقبل عليهم. عايزين ياخدوا سواب وبقية الخروف بيترمي. لأ لكن لما الرسول عليه الصلاة والسلام يقول يتكلم عن ابواب السماء تفتح بالرحمة والكلام ده هذا ما يقدرش يقول هزا الكلام من نفسه لا دا وحي هذا وحي من الله
عشان نتدبر هذا الحديث عايزين بقى نتصوره يعني نقلبه صورة الصورة فيها ايه باب ما دام فيه باب يبقى فيه بيت وممكن اي بيت له باب بيت صغير له باب
البيت الكبير له باب بس الحديس ما قالش باب الابواب وليس باب واحد يبقى احنا بنتكلم عن قصر القصور هي اللي لها ابواب طيب القصر بيبقى بتاع مين؟ قصر الملك
او قصر انسان غني حلو اوي مين بيقف خارج قصور الاغنياء وقصور الملوك الفقراء منتزرين ايه؟ منتزرين الباب يفتح او الابواب تفتح ليه عشان ينالوا منهم احتياجاتهم من الاموال الطعام الملابس اي حاجة ايه يدوها لهم يشحتوها لهم يمنوا بهم عليها
لكن ما بينتزروش من الغني او من الانسان الغني مسلا انه يديهم الصحة ليه؟ لان الصحة ليست في يد الاغنياء الفقراء اللي واقفين على الباب دول بينتزروا الباب يفتح لينالوا شيئا مما عند الاغنياء
او الملوك فلوس طعام ملابس ازا فتح الباب معناه فيه خير جاي والفقراء ما يعرفوش امتى يفتح الباب فبيفضلوا واقفين الى ان يفتح الباب اما يفتح بيقولوا ايه باب البيت اتفتح
او باب الخير اتفتح باب الخير اتفتح ان الباب بييجي منه خير طيب لما النبي عليه الصلاة والسلام يخبرنا اذا دخل شهر رمضان فتحت ابواب السماء ازا الصورة النهاردة هنا هي ان احنا فقراء
واقفين على باب الله الملك الغني في شهر رمضان تفتح الابواب مش يفتح مش تفتح له. تفتح على وزن تفعل فيها مبالغة في الفتح الباب بيتفتح فتحة صغيرة كده يبقى الخير اللي طالع خير على قد الفاتحة
لكن لما يفتحوا الباب والدرفتين والدرفتين يتفتحوا على الاخر يبقى الخير اللي جاي كبير اوي تفتح خليكم بقى فاكرين ان النبي عليه الصلاة والسلام ما قالش باب الابواب السماء ابواب السماء في رمضان تفتح لان الخير اللي جاي منها كبير اوي لمين؟ للفقراء. اللي واقفين على باب
يعني مش اي حد في رمضان الناس اللي واقفين على باب على باب الله في رمضان واحد ما بيصومش او ما عندوش عزر يعني واحد مش مش آآ مش بيتعبد في رمضان
لن ينال من هزا هو مش يعني هو مش من الفقراء هو فقير لكنه مش واقف على باب القصر عشان ياخد هو مش هياخد هيفوته ايه بقى الخير اللي طالع
هنا بقى يجي دور الرواية التانية اذا دخل شهر رمضان فتحت ابواب السماء وفي رواية فتحت ابواب الرحمة. يبقى اذا دخل شهر رمضان فتحت ابواب الرحمة. يبقى الخيرات اللي طالعة من الباب دي
هي رحمة ربنا رحمات كبيرة طالعة آآ للناس اللي محتاجينها اللي واقفين على باب ربنا الرحمة دي هي بالزبط الحاجة اللي احنا محتاجينها لان من غيرها ما حدش فينا هيدخل الجنة
الرسول عليه الصلاة والسلام بيقول لا يدخل احدكم الجنة بعمله ما فيش فيكم حد هيدخل الجنة بسبب الاعمال الصالحة من كتر الاعمال الصالحة. ما هو الاعمال الصالحة بتوزن بالاعمال بالسيئات او بتوزن بالنعم بتروح
فما فيش حد هيدخل الجنة بعمله مهما كان عمله قالوا ولا انت يا رسول الله؟ قال ولا انا الا ان يتغمدني الله برحمته برحمة ربنا ندخل الجنة احنا بنعمل العمل الصالح ليه ؟ عشان نبقى واقفين على باب الله
مع عبادة فبنتعبد مش لان العبادة هتدخلنا. العبادة مهما عبدنا ربنا مش ده مش هيدخلنا. بس احنا ايه عاملين كده زي الفقراء اللي واقفين عند باب عند الباب عشان لما الباب يفتح نبقى موجودين فناخد ناخد رحمة
بدون الرحمة الدنيا ولا ما فيش مرض هيزول ويجي مكانه صحة تاني بدون رحمة ما فيش فقر هيزوره ييجي محل وغنى. بدون رحمة ما فيش غمة ستزول وييجي محلها الفرج. بدون رحمة ما فيش آآ جهل سيزول وييجي محله
بدون رحمة ما فيش حزن سيزول وييجي محله السعادة. هو رحمة ربنا احنا محتاجينها في الدنيا والاخرة في الدنيا والاخرة يبقى واحنا كده في اول يوم رمضان خلي عينك على ابواب السماء
عشان لما تفتح تبقى موجود ازاي اعمل كده يعني؟ ابص فين اشوف ابواب السماء لأ على ابواب السماء دي يعني تبقى من المتعبدين من العابدين موسم رمضان ده موسم انت بتبقى الفريضة فيه طبعا فيه لسه احاديس هنتكلم فيها تاني. لكن
السنة النافلة فيه بفريضة والفريضة بسبعين فريضة فخليك واقف على باب الله لان الابواب دي اول ما تفتح هيخرج منها الرحمات. لازم تبقى من اللي موجودين بقى وقتها اللي هينالو هذه الرحمات هم اللي واقفين على باب الله. فاياك ان تفتح ابواب السماء وانت مش واقف مع الفقراء
الى الله. فاكثروا من الدعاء في رمضان خاصة قبل الافطار حلقة النهاردة بتاعة ذكرى وعبرة عن هزا. وخير الكلام ما قل ودل. والسلام عليكم ورحمة الله وبركاته